钦定古今图书集成/明伦汇编/人事典/第082卷 > 墨子 > 《大取》
## 钦定古今图书集成/明伦汇编/人事典/第082卷 > 墨子 > 《大取》

“天之爱人也，薄于圣人之爱人也；其利人也，厚于圣
人之利人也。大人之爱小人也，薄于小人之爱大人
也；其利小人也，厚于小人之利大人也。”以臧为其亲
也而爱之，非爱其亲也；以臧为其亲也而利之，非利
其亲也。以乐为利其子，而为其子欲之爱其子也；以
乐为利其子而为其子求之，非利其子也。于所体之
“中而权轻重之谓权。”权非为是也，非非为非也。权正
也。断指以存。“利之中取大，害之中取小也。”害之中
取小也，非取害也，取利也。其所取者，人之所执也。遇
盗人而断指以免身，利也。其遇盗人害也，断指与断
腕。利于天下相若无择也，死生利若一无择也。杀一
人以存天下，非杀一人以利天下也。杀己以存天下，
是杀己以利天下。于事为之中而权轻重之谓求，求
为之非也。害之中取小，求为义，非为义也。为暴人语
天之为是也，而性为暴人歌天之为非也。诸陈执既
有所为，而我为之陈执，执之所为，因吾所为也。若陈
执未有所为，而我为之陈执，陈执因吾所为也。暴人
为我为天之以人，非为是也，而性不可正而正之。利
之中取大，非不得已也。害之中取小，不得已也。所未
有而取焉，是“利”之中取大也。于所既有而弃焉，是害
之中取小也。